7 Hari Mencintaiku (musim 3)

Musim ketiga 7 Hari Mencintaiku, juga dikenali sebagai 7 Hari Mencintaiku 3 memulakan tayangan perdana di Slot Akasia, TV3 bermula 16 April 2022 menggantikan Harith Fayyadh.

Drama ini berjaya meraih sebanyak 10.5 juta penonton sepanjang 35 episod siaran dan mencapai 1.14 bilion di aplikasi TikTok serta kerap menjadi sohor kini di media sosial pada setiap episod membolehkan drama ini meraih populariti yang meluas seperti pada musim-musim terdahulu.

Sinopsis 
Rumah tangga Khuzairi (Shukri Yahaya) dan Mia Adriana (Siti Saleha) diuji lagi selepas Khuzairi lumpuh akibat kemalangan jalan raya. Sejak itu, Khuzairi menjadi panas baran kerana dia mula rasa diri tidak lagi sempurna sebagai suami kepada Mia dan juga ayah kepada anak mereka. 

Pada masa yang sama, Pak Samad (Kazar Saisi) sebenarnya tidak sihat dan perlu menjalani pembedahan. Namun, Pak Samad merahsiakannya daripada pengetahuan keluarganya. Oleh itu, Pak Samad meninggalkan sepucuk surat kepada mereka dan meminta mereka mencari makna sebenarnya tentang cinta dalam 7 hari.

Pelakon

Pelakon utama 
 Siti Saleha sebagai Mia Adriana
 Shukri Yahaya sebagai Dr.  Khuzairi
 Wafariena Roslan sebagai Nurul Ain

Pelakon pembantu 
 Liza Abdullah sebagai Mak Leha
 Kazar Saisi sebagai Pak Samad
 Syazwan Zulkifly sebagai Helmi (Abang Ngah)
 Wan Sharmila sebagai Sofi Amylia (Kak Ngah)
 Jaja Iliyes sebagai Nadia
 Bil Azali sebagai Dr. Zaidi
 Anne Abdullah sebagai Mak Andak
 Jasmin Hamid sebagai Zarina (Cik Ina)
 Faye Kusairi sebagai Syakila
 Reen Rahim sebagai Dr. Fatin Husna
 Sean Lee sebagai Dr. Adam
 Silfeny Osman sebagai Azura
 PU Azman sebagai Taufik
 Azza Elite sebagai Kak Piah
 Ku Faridah sebagai Che Puteh
 Shaharuddin Thamby sebagai Dato Johari
 Mak Wan sebagai Mak Limah
 Ezad Lazim sebagai Husin
 Dayang Areeda sebagai Maimunah
 Razman Mahayuddin sebagai Burhan
 Saidah Kamarudin sebagai Hana

Pelakon kanak-kanak 
 Dhia Irdina sebagai Alisa
 Nur Damia Danisha sebagai Harlina (Kenit)
 Mohamad Zydan Suffian sebagai Faiq

Penerbitan
7 Hari Mencintaiku 3 dijadualkan untuk tayangan di Slot Akasia TV3 sepanjang bulan Ramadan bermula 01 April 2022 namun penulis novel asal dan penerbit drama ini, Siti Rosmizah, menyatakan bahawa tarikh tayangan drama ini telah ditunda kepada 16 April 2022.

Sambutan 
Drama ini tetap mendapat sambutan hangat dalam kalangan peminatnya walaupun terdapat segelintir penonton yang mengkritik drama ini yang masih memaparkan jalan ceritanya yang hampir sama dengan musim-musim terdahulu.

Selain itu, musim ini memperlihatkan watak-watak seperti watak Khuzairi (lakonan Shukri Yahaya) dan watak Nurul (lakonan Wafariena Roslan) yang mendapat kecaman daripada peminat dan penonton drama ini. Difahamkan, kebencian terhadap watak Khuzairi tercetus selepas dia mengambil keputusan untuk menjadi ‘pak sanggup’ dan bernikah dengan Nurul yang dikatakan hamil anak Pak Samad sehingga sanggup menengking isterinya sendiri iaitu Mia Adriana. 

Di samping itu, watak-watak seperti Dr Fatin (lakonan Reen Rahim) dan Taufik (lakonan PU Azman) mendapat perhatian daripada peminat dan penonton drama ini yang menyukai perwatakan mereka yang 'gila-gila' dan bersahaja. 

Drama ini terus mencatatkan peningkatan dalam bilangan penontonnya pada setiap episod dan kesemua pelakon kekal memberikan impak besar kepada emosi penonton. Setiap episod drama ini mendapat sambutan hangat dan kerap menjadi sohor kini di media sosial seperti Facebook, Twitter dan TikTok membolehkan drama ini meraih populariti yang meluas seperti pada musim-musim terdahulu.

Secara keseluruhannya, jumlah tontonan drama 7 Hari Mencintaiku 3 adalah 10.5 juta tontonan sepanjang 35 episod dan mencapai 1.14 bilion di aplikasi TikTok.

Penarafan

Runut bunyi 
 Kaulah Syurga - Khai Bahar & Lia Aziz
 Luahan Cintaku - Ezad Lazim
 Dambaanku - Erin CTJ
 Lalai - Baby Shima
 Aku Bidadari Syurgamu - Dato Sri Siti Nurhaliza
 Apa Khabar Sayang - Amira Syahira
 Siapa Kata - Azzara Band
 Untukmu - Fairuz Misran (Klon Allahyarham Tan Sri P.Ramlee).
 Arjuna - Erin CTJ
 Demi Cinta - Ezad Lazim
 Demi Cinta - Hazury
 Sekali Lagi - Siti Nordiana & Nubhan
 Sembuh - Achey
 Hasbi Rabbi - Asfan Shah, Ariff Bahran, Ayie & Syafiq Farhain
 Angkara - Siti Nordiana
 Tiada Dirimu - Shila Amzah
 Astaghfirullah - Hafiz Hamidun

Rujukan

Pautan luar 
 7 Hari Mencintaiku 3 di IQIYI

Musim siri drama televisyen Malaysia